open-index/open-wikipedia-markdown huggingface dataset:
Պոբլետի վանք

**Սանտա Մարիա դե Պոբլետ Արքայական Աբբայություն** (Catalan: Reial Monestir de Santa Maria de Poblet), Ցիստերցիանների միաբանության վանական համալիր է, որը հիմնադրվել է 1151 թվականին։ Գտնվում է Պրադեսի լեռների ստորոտում, Կատալոնիայում (Իսպանիա)։ Հիմնադրվել է ֆրանսիացի ցիստերցիան վանականների կողմից։ Հիմնական ճարտարապետն էր Արնաո Բարգուեսը (Arnau Bargués)։

Այս վանքը եղել է երեք քույր վանքերից առաջինը, որ հայտնի էր որպես Ցիստերցիան եռանկյունի։ Նպաստել է համախմբել իշխանությունը Կատալոնիայում 12-րդ դարում (Մյուս երկու վանքերն են Vallbona de les Monges and Santes Creus)։

## Նշանակություն
Պոբլետը Արագոնյան թագավորների արքայական պանթեոնն էր Ջեյմս I Արագոնից հետո։ Մի քանի կարևոր թագավորական գերեզմաններ ունեն ալաբաստրի արձաններ, որոնք տեղադրված են գերեզմանի վրա։ Թագավորները ունեն առյուծի քանդակներ իրենց ոտքերին, իսկ թագուհիները՝ շներ։

Պեդրո IV Արագոնը (1319 – 1387) թագադրվելու ժամանակ հանդիսավոր երդում տալիս նշում է, որ այստեղ պետք է ամփոփվեն բոլոր Արագոնյան թագավորների մարմինները։ Այդ ավանդույթը խախտել է միայն Ֆերդինանդ II արքնան։ Նրա թագավորութունը միավորվել է Կաստիլիայի թագավորության հետ, և նրա մարմինն ամփոփվել է Գրանադայում։

## Հուղարկավորվածներ
Պոբլետի վանական համալիրում թաղված են Արագոնի հետևյալ թագավորներն ու թագուհիները։
* Ալֆոնսո II 1196 թվական
* Ջեյմս I 1276 թվական
* Պեդրո IV 1387 թվական և նրա առաջին երեք կանայք
* Խուան I 1396 թվական և նրա կինը
* Մարտին  1410 թվական և նրա առաջին կինը
* Ֆերդինանդ I 1416 թվական և նրա առաջին կինը
* Ալֆոնսո V 1458 թվական
* Խուան II 1479 թվական և նրա երկրորդ կինը

## Կործանում և վերակառուցում
Վանքը, որն արդեն վնաս էր կրել Առաջին Կառլիստական Պատերազմի ժամանակ, փակվեց 1835 թվականին։ Նույն տարվա հուլիսի 24-ին վանքը առևանգվել էր Մենդիզաբալի (Mendizábal's) նահանգի իշխանության ներկայացուցիչների և անխոհեմ մոլի ներկայացուցիչների կողմից։ Այս իրադարձությունների ընթացքում վանքի բոլոր արժեքավոր նկարներն ու կահույքը հանվել և ցրվել են։ Հրդեհների պատճառով վանքի ավերակները նույնպես ոչնչացվեցին։

Հետագա տարիների ընթացքում Պոբլետի վանական համալիրը ավերվեց և կործանվեց։ Արագոնյան թագավորության ղեկավարների գերեզմանները խեղաթյուրվել էին, իսկ մնացորդները տեղափոխվել և պահվել են Տառագոնայի տաճարում, Անտոն Անտոնեի միջամտությամբ։

Վերջապես, վանքը վերանորոգվեց 1940 թվականին, իտալական վանականների կողմից։ Հին Արագոնյան արքայական տան զոհվածների մնացորդները ետ վերադարձվեցին գերեզմաններ։

1991 թվականից Պոբլետի վանքը ներգրավվել է  ՅՈՒՆԵՍԿՕ-ի Համաշխարհային ժառանգության օբյեկտների ցանկում։

## Ծանոթագրություններ

## Արտաքին հղումներ
* UNESCO: Монастырь Поблет 
* Monestir de Poblet (официальный сайт на каталонском, испанском и английском)
* Фотографии монастыря Поблет 

Կատեգորիա:Համաշխարհային ժառանգություն Իսպանիայում
Կոստանդիանոսի և Հեղինեի եկեղեցի (Նովոչերկասկ)

**Կոստանդիանոսի և Հեղինեի տաճար** (), ուղղափառ տաճար Ռուսաստանի Ռոստովի մարզի Նովոչերկասկ քաղաքում։ Ենթարկվում է Ռուս Ուղղափառ եկեղեցու Մոսկվայի Պատրիարքարանի Ռոստովի և Նովոչերկասկի թեմին։

*Տաճարի հասցեն`*  Ռոստովի մարզ, ք. Նովոչերկասկ, Սեննայա հրապարակ։

## Պատմություն

Կոստանդիանոսի և Հեղինեի տաճարը Նովոչերկասկ քաղաքում կառուցվել է 1864 թվականին զորական խարխլված մատուռի փոխարեն։ Օծվել է 1909 թվականին։ Կառուցված եկեղեցին փայտե էր։ Շուտով այն ևս խարխլվեց և այն փոխարինելու  անհրաժեշտություն առաջացավ։ Եկեղեցու ծխի հավատացյալների շրջանում կազմակերպվեց անհրաժեշտ միջոցների դրամահավաք։ Կոստանդիանոսի և Հեղինեի քարե տաճարի շինարարության վայրն օծվեց 1906 թվականի մարտի 5-ին։ Նոր եկեղեցու կառուցման համար ծախսվեց 15 հազար 648 ռուբլի։ Կոստանդիանոսի և Հեղինեի տաճարն օծվել է 1909 թվականի մայիսի 10-ին մայր տաճարի ավագ քահանա Վասիլի Պետրովի կողմից։ Տաճարն ուներ երեք կողմնասեղան. հանուն Սուրբ Հոգու, ձախ սահմանայինը` հանուն Սբ. Կոստանդիանոս կայսեր և նրա մոր՝ Հեղինեի, աջը` հանուն հրաշագործ Սուրբ Նիկողայոս Զմյուռնացու։

1930-ական թվականներին եկեղեցին փակվել է, 1970-ական - 1990-ական թվականներին գործել է։ 20-րդ դարի 90-ական թվականների սկզբին տաճարը վերանորոգվել է, ոսկեզօծվել են խաչերը, վերսկսվել են ծիսակատարությունները։ 2005 թվականին կատարվել է նկուղային շինության և կաթսայատան հիմնանորոգում։

2003 թվականին Ռոստովի և Նովոչերկասկի արքեպիսկոպոսն օծել է Կոստանդիանոսի և Հեղինեի տաճարին կցված Դմիտրի Դոնսկոյի մատուռը, որը կառուցվել է ծխականների ուժերով Ռուսաստանի ՆԳՆ ներքին զորքերի օպերատիվ նշանակության 100-րդ դիվիզիայի կայազորի տարածքում։

2007 թվականին տաճարում անցկացվել է տանիքի, կաթսայատան և օժանդակ շինությունների  վերանորոգում, տեղադրվել է փայտե հատակ, ոսկեզօծվել են հաղորդության անոթները, վերականգնվել և ոսկեզօծվել է կողմնասեղանի Ավետարանը։

2008 թվականին գմբեթի թմբուկին տեղադրվել են մետաղապլաստիկ պատուհաններ։ Տաճարը գազավորված է։

Ներկայումս տաճարում երգում են երկու պրոֆեսիոնալ եկեղեցական երգչախմբեր, գործում են կիրակնօրյա դպրոց, գեղարվեստական ստուդիա, պարբերաբար անցկացվում են մշակութային միջոցառումներ` նվիրված եկեղեցական տոներին. ներկայացումներ, բարեգործական տոնավաճառներ, համերգներ։

## Ծանոթագրություններ

## Արտաքին հղումներ
* История прихода храма св. Константина и Елены
* Новочеркасск. Церковь Константина и Елены
* Храм Константина и Елены в г. Новочеркасск

Կատեգորիա:1864 հիմնադրումներ Ռուսաստանում
Կատեգորիա:1909 հիմնադրումներ
Կատեգորիա:Նովոչերկասկի եկեղեցիներ
Էլդար Մահմուդով

**Էլդար Ահմեդ օղլի Մահմուդով** (, ), ադրբեջանցի պետական գործիչ, Ադրբեջանի ազգային անվտանգության նախկին նախարար, գեներալ-գնդապետ։

## Կենսագրություն
Ծնվել է 1956 թվականի նոյեմբերի 28-ին Բաքվում, գիտնականների ընտանիքում։ 1978 թվականին ավարտել է Ադրբեջանի պետական տնտեսագիտական համալսարանի ֆինանսավարկային ֆակուլտետը, 1993 թվականին ավարտել է Բաքվի պետական համալսարանի փաստաբանական ֆակուլտետը։ Զինված ուժերի շարքերում շտապ ծառայություն է անցել։ Ամուսնացած է ունի երեք երեխա։

### Աշխատանքը ՆԳՆ-ում
1980-2004 թվականներին ծառայել է Ադրբեջանի ներքին գործերի նախարարության մարմիններում։ Աշխատել է կազմակերպված հանցավորության դեմ պայքարի և քրեական հետախուզության կառույցներում։ 1993 թվականին նշանակվել է թմրանյութերի դեմ պայքարի բաժնի պետ, որոշ ժամանակ անց նա դառնում է նույն վարչության պետի տեղակալ։

1993-2003 թվականներին եղել է տնտեսության ոլորտում օպերատիվ-համակարգող բյուրոյի և տնտեսական հանցագործությունների դեմ պայքարի վարչության պետ։ 2004 թվականի սկզբին նշանակվել է թմրանյութերի դեմ պայքարի գլխավոր վարչության պետ։

Պարբերաբար ներկայացրել է Ադրբեջանի Հանրապետությունը տարբեր կոնֆերանսների և սեմինարների ժամանակ, որոնք նվիրված են եղել ահաբեկչության դեմ պայքարին, կորուպցիային, թրաֆիքինգին, թմրանյութերի անօրինական շրջանառությանը։ Անմիջական մասնակցություն է ունեցել բազմաթիվ միջազգային-իրավական փաստաթղթերի մշակման գործում, այդ թվում ՄԱԿ-ի կոռուպցիայի դեմ կոնվենցիայի մշակմանը։ Բազմիցս խրախուսվել է օպերատիվ-ծառայողական գործունեությունների ժամանակ լավագույն ցուցանիշներ ցուցադրելու համար։

### Ադրբեջանի Հանրապետության ԱԱՆ ղեկավար
Ադրբեջանի Հանրապետության նախագահի 2004 թվականի հուլիսի 23-ի №320 հրամանով նշանակվել է Ազգային անվտանգության նախարար, նաև նույն հրամանով նրան շնորհվել է գեներալ-մայորի կոչում։

2009 թվականի հոկտեմբերի 16-ին պարգևատրվել է Լեհաստանի Հանրապետության Մեծ սպայական շքանշանով։

2014 թվականին Ադրբեջանի նախագահի կարգադրությամբ Էլդար Մահմուդովին շնորհվել է գենեռալ-գնդապետի կոչում։

2015 թվականի հոկտեմբերի 17-ին Արդբեջանի նախագահի հրամանով Մահմուդովը ազատվել է զբաղեցրած պաշտոնից։

## Տես նաև
* Ադրբեջանի ազգային անվտանգության նախարարություն

## Ծանոթագրություններ

## Արտաքին հղումներ
* Ադրբեջանի հատուկ ծառայությունների ղեկավարներ 

Կատեգորիա:Ադրբեջանի նախարարներ
Կատեգորիա:Գեներալ-գնդապետներ
Կատեգորիա:Ադրբեջանցի գեներալներ
Էվանջելին Լիլլի

**Էվանջելին Լիլլի** (, ամբողջ անունը` Նիկոլ Էվանջելին Լիլլի (Nicole Evangeline Lilly), ), կանադացի դերասանուհի, ով ճանաչում է ձեռք բերել հիմնականում «Կորուսյալները» ամերիկյան հեռուստասերիալում Քեյթ Օսթինի դերակատարմամբ, որի համար ներկայացվել էր «Սատուրն» և «Ոսկե գլոբուս» մրցանակների և ստացել է ԱՄՆ կինոդերասանների գիլդիայի մրցանակը` դրամատիկական սերիալում լավագույն դերասանական կազմի համար։

## Կենսագրությունը
Էվանջելին Լիլլին ծնվել է Կանադայի Ալբերտա նահանգում գտնվող Ֆորտ-Սասկաչևան քաղաքում։ Մանկությունն անցել է Բրիտանական Կոլումբիայում, որտեղ ապրել է ծնողների և կրտսեր քույրերի հետ։ 18 տարեկանում, քրիստոնեական խմբի հետ մեկնել է Ֆիլիպիններ, մի քանի շաբաթ ապրել ֆիլիպինյան ջունգլիներում, եղել աշխարհի 14 երկրներում։ Կրթությունն ստացել է Աբբոտսֆորդ քաղաքում։ Այնտեղ, որպես ուղեկցորդուհի, աշխատել է Royal Aviation ավիաընկերությունում, որի արդյունքում տիրապետում է նաև ֆրանսերեն լեզվին։ Բրիտանական Կոլումբիայի համալսարանում, որտեղ նա ուսանում էր միջազգային հարաբերություններ, իր կրթությունը ֆինանսավորելու նպատակով, Էվանջելին Լիլլին նկարահանվել է հեռուստագովազդներում, հանդես եկել որպես մոդել։ Նրան, որպես մոդել, հայտնաբերել էր «Ford Models» մոդելային գործակալության աշխատակիցը։ Ստորագրելով պայմանագիր գործակալության հետ, նա տեղափոխվել է Վանկուվեր, որտեղ ելույթներ է ունեցել նորաձևության ցուցադրություններում։

Էվանջելին Լիլլին դրվագային դերերով նկարահանվել է մի քանի հեռուստասերիալներում, սակայն նրա առաջին իրական դերը, որը նրան ճանաչում բերեց, «Կորուսյալները» հեռուստասերիալում Քեյթ Օսթինի դերն էր։ Այդ դերի համար 2006 թվականին նա ներկայացվել է «Ոսկե գլոբուս» մրցանակին` որպես լավագույն դրամատիկ դերասանուհի։ 2009 թվականին նա դարձել է L’Oréal ֆրանսիական ընկերության գովազդային դեմքը։

2008 թվականին նկարահանվել է «Փոթորկի տիրակալը» կինոնկարում։ Ֆիլմն արժանացել է «Օսկար» մրցանակի։ Այնուհետև էլֆուհի Տաուրիելի դերում նկարահանվել է Փիթեր Ջեքսոնի «Հոբիթ. Սմոգի պարապուտը» (2013թ.) և «Հոբիթ. Հինգ զորքերի ճակատամարտը» (2014թ.) ֆիլմերում։ 2015 թվականին Էվանջելին Լիլլին նկարահանվել է «Մարդ-մրջյունը» կինոնկարում, կատարելով Հոուպ Պիմի դերը։

2014 թվականին հրատարակել է իր առաջին «The Squickerwonkers» մանկական գիրքը։ Էվանջելին Լիլլին զբաղվում է բարեգործությամբ և իր հոնորարների մի մասը փոխանցում է բարեգործական հիմնադրամներին։

## Անձնական կյանքը
2003-2004 թվականներին, Էվանջելին Լիլլին ամուսնացած է եղել կանադացի հոկեյիստ Մյուրրեյ Հոնի հետ։ 2004-2009 թվականների նա հանդիպում էր դերասան Դոմինիկ Մոնագանի հետ, իսկ 2010 թվականից, «Կորուսյալները» հեռուստասերիալի ռեժիսորի օգնական Նորման Կալիի հետ։ Նրանք ունեն երկու երեխա` մեկ որդի (ծնվ. 2011թ.) և մեկ դուստր (ծնվ. 2015թ.):

## Ֆիլմագրությունը

## Ծանոթագրություններ

Կատեգորիա:Կանադացի դերասանուհիներ
Կատեգորիա:Կանադացի մոդելներ
Կատեգորիա:Կանադացի կինոդերասանուհիներ
Կատեգորիա:Բրիտանական Կոլումբիայի համալսարանի շրջանավարտներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Կանադացի հեռուստատեսային դերասանուհիներ
Երևանի քաղաքապետարանի շենք

**Երևանի քաղաքապետարանի շենք**, վարչական նշանակության շենք Երևանի Արգիշտի 1 հասցեում։ Շենքում տեղակայված է Երևանի քաղաքային կառավարման մարմինը՝ քաղաքապետարանը։

## Պատմություն
ԽՍՀՄ կառավարության որոշմամբ 1984 թվականին սկսվեց Երևանի քաղխորհրդի գործկոմի վարչական նոր շենքի շինարարությունը. ճարտարապետն էր Ջիմ Թորոսյանը։ Շենքի կառուցումը հանրապետության ղեկավարության մշտական ուշադրության կենտրոնում էր։ Հաճախ շինհրապարակ էին այցելում Կարեն Դեմիրճյանը, Ֆադեյ Սարգսյանը, Մուրադ Մուրադյանը։ Շինարարական աշխատանքները շարունակվեցին մինչև 1991 թվականը և դադարեցին։ Քաղաքապետարանի նոր շենքը 2003 թվականին վերանախագծվեց` պահպանելով Ջիմ Թորոսյանի նախագծի անաղարտությունը, միաժամանակ, հարմարեցնելով ժամանակի պահանջներին։ Շինարարությունը շարունակվեց և 2004 թվականի նոյեմբերի 26-ին հանձնվեց գործարկման։

Շենքն ունի 5 հարկ, ընդհանուր մակերեսը կազմում է 13,5 հազար քառակուսի մետր։ Այն զարդարում է 47 մետր բարձրություն ունեցող աշտարակը։ Շենքը կառուցված է երևանյան ճարտարապետության ավանդույթներով՝ հաշվի առնելով նորը։ Հիմքում՝ ճարտարապետ Ջիմ Թորոսյանի նախագիծն է։ Քաղաքապետարանի նոր շենքում է տեղակայված Երևան քաղաքի պատմության թանգարանը։ Երևանի քաղաքապետարանի շենքի ճակատը զարդարված է բազմաթիվ ռելիեֆային զարդանախշերով, Կենաց Ծառի պատկերով։ Շենքի խոյակների վրա փորագրված են Հայաստանի մայրաքաղաքների անունները։

## Համայնապատկեր

## Ծանոթագրություններ

## Գրականություն
* Մուրադ Մուրադյան, «Երևանի քաղաքապետեր», Երևան, 2012

Կատեգորիա:2004 կառուցված վարչական շենքեր
Կատեգորիա:2004 հիմնադրումներ Երևանում
Կատեգորիա:Երևանի շենքեր և կառույցներ
Կատեգորիա:Երևանի վարչական շենքեր
Կատեգորիա:Երևանի քաղաքապետարան
Մուրսիլիս Բ

**Մուրսիլիս Բ** (ծննդյան թվականն անհայտ - մ. թ. ա. 1295), Նոր Խեթական պետության թագավոր մ. թ. ա. 1321 - մ. թ. ա. 1295 թվականներին։ Նրա ժամանակ վերականգնվել է Խեթական պետության հզորությունը. Եգիպտոսի հետ կիսել է Հյուսիսային Ասորիքի տիրապետությունը և նվաճել է համարյա ամբողջ արևմտյան Փոքր Ասիան։ Երկու արշավանք է ձեռնարկել դեպի Հայկական լեռնաշխարհ. առաջինի ժամանակ հարձակվել է Հայասայի Ուրա () սահմանային քաղաքի վրա (Հայասան, ըստ պայմանավորվածության, չէր վերադարձրել Խեթական պետությունից իր մոտ ապաստանած ստրուկներին), երկրորդ արշավանքին ներխուժել է Ճորոխի ավազանը, գրավել Հայասայի Արիպսա և Դուկկամա քաղաքները։ Հայասայի և Խեթական պետության միջև կնքվել է պայմանագիր, որով Հայասան պարտավորվել է զինվորներ տալ Մուրսիլիս Բ-ին։

Կատեգորիա:Խեթական թագավորություն
Կատեգորիա:Խեթական արքաներ
Կատեգորիա:Թուրքիայի պատմություն
Հայաստանի պատմություն (գրքաշար)

**«Հայաստանի պատմություն»**, Հայկական ճարտարապետությունն ուսումնասիրող հիմնադրամի կողմից հրատարակվող գրքաշար, որի հեղինակն է հուշարձանագետ, բանասեր, պատմագետ ՀՃՈւ հիմնադրամի երևանյան գրասենյակի ղեկավար Սամվել Կարապետյանը։ Այն կազմված է 36 հատորից։ 2022 թվականի հունվարի դրությամբ լույս է տեսել գրքաշարի առաջին 5 հատորը (Հատոր Ա, Բ, Գ, Դ, Ե)։ Գրքաշարի բոլոր հատորների հրատարակումը նախատեսված է ավարտել 9-ից 10 տարում։

## Հատորներ
[thumb|right|200px|[Հայկական ճարտարապետությունն ուսումնասիրող հիմնադրամի հրատարակած գրքերից մի քանիսը:]]
### Հայոց ձոր գիրք

Գիրքը հրատարակվել է 2015 թվականին։ Նվիրված է Պատմական Հայաստանի Վասպուրական նահանգի Հայոց ձոր գավառի պատմությանը և նյութական մշակույթի հուշարձաններին։ Այն հեղինակել է հուշարձանագետ, պատմաբան, բանահավաք, Հայկական ճարտարապետությունն ուսումնասիրող հիմնադրամի երևանյան գրասենյակի ղեկավար Սամվել Կարապետյանը։ Գրքի բովանդակությունը հարստացված է արժեքավոր լուսանկարներով, փաստաթղթերով, առկա է աղբյուրների հսկայական ցանկ։ Աշխատությունը կազմված է 232 էջից և Հայոց ձոր գավառի քարտեզից։

### Սալմաստ գիրք

Գիրքը հրատարակվել է 2017 թվականին։

### Արծկե գիրք

Գիրքը հրատարակվել է 2018 թվականին։

### Մռավականք գիրք

Գիրքը հրատարակվել է 2019 թվականին։

### Խնուս գիրք

Գիրքը հրատարակվել է 2022 թվականին։

## Տես նաև
* Հայկական ճարտարապետությունն ուսումնասիրող հիմնադրամ
* Սամվել Կարապետյան (հուշարձանագետ)

## Ծանոթագրություններ

Կատեգորիա:Գրքեր Հայաստանի պատմության մասին
Կատեգորիա:Գրքաշարեր
Կատեգորիա:Հայաստանի պատմություն (գրքաշար)
Լազար Բիչերախով

**Լազար Բիչերախով** (, ), ռուս սպա, Առաջին համաշխարհային և քաղաքացիական պատերազմների մասնակից։

Գեորգի Բիչերախովի եղբայրը։

## Կենսագրություն
Լազար Բիչերախովը Թերսկի մարզի Նովո-Օսեթինսկի ստանիցայի կազակներից է, սպայի որդի։ Ավարտել է Պետերբուրգի առաջին ռեալական դպրոցը և Մոսկվայի Ալեքսեևյան ռազմական ուսումնարանը։ Առաջին համաշխարհային պատերազմի մասնակից է, ծառայել է 1-ին Գորսկ-Մոզդոկյան գնդում (1911-1915 թվականներ)։ 1915-1918 թվականներին ծառայել է Պարսկաստանում գեներալ Բարաթովի էքսպեդիցիոն կորպուսում, որպես Թերսկի կազակական ջոկատի հրամանատար, զորական ավագ։ Պարգևատրվել է Սուրբ Վլադիմիրի 4-րդ աստիճանի շքանշանով։

1918 թվականի սկզբին Պարսկաստանում կազմավորում է ոչ մեծ ջոկատ (շուրջ հազար մարդ), ծառայելով անգլիացիների մոտ։ 1918 թվականի հուլիսին ջոկատը Բանդարե Անզալի նավահանգստից ծովով մեկնում է Բաքու և մտնում քաղաքը պաշտպանող թուրք-ադրբեջանական զորքերի կազմ (որտեղ այդ ժամանակ իշխում էր Բաքվի կոմունան)։ Թուրք-ադրբեջանա-դաղստանյան զորքերի Բաքվի վրա հարձակման ժամանակ Բիչերախովը իր ջոկատով 1918 թվականի հուլիսի 30-ին նահանջում է Դաղստան, որտեղ անգլիացիների օգնությամբ գրավում է Դերբենտը և Պորտ-Պետրովսկը (Մախաչկալան)։ 1919 թվականի հունվարին Բիչերախովի ջոկատը տեղափոխվում է Բաթում, որտեղ էլ 1919 թվականի ապրիլին կազմացրվում է։ Ջոկատի անձնակազմը և ունեցվածքը փոխանցվում է ВСЮР-ի համալրմանը։

1920 թվականին արտագաղթել է Մեծ Բրիտանիա, իսկ 1928 թվականին Գերմանիա։ Երկրորդ համաշխարհային պատերազմի ժամանակ ղեկավարել է КОНР-ի հյուսիս-կովկասյան ժողովուրդների բաժինը։
Մահացել է 1952 թվականին Դորնշտադտում։

## Գրականություն
* Безугольный А. Ю. Генерал Бичерахов и его Кавказская армия. 1917-1919. - М.: Центрполиграф, 2011. - (Россия забытая и неизвестная. Золотая коллекция). - 416 с. - ISBN 978-5-227-02536-4.

## Ծանոթագրություններ

Կատեգորիա:Ռուս ռազմական գործիչներ
Կատեգորիա:Առաջին համաշխարհային պատերազմի մասնակիցներ
Կատեգորիա:Ռուսաստանի քաղաքացիական պատերազմի մասնակիցներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Արուբաինի

**Արուբաինի** (*Արուբանի, Ուարուբաինի, Ուարուբանի*), իգական աստվածություն Վանի թագավորության դիցարանում, որը հանդիսանում է գերագույն աստված Խալդիի կինը։

Մ․թ․ա․ 714 թվականին Ասորեստանի թագավոր Սարգոն II-ի հիշատակման մեջ հայտնի է *Բարբարտու* անվամբ (երբեմն թարգմանվում է, որպես Բագմաշտու)։ Ըստ ուրարտական սեպագիր արձանագրությունների՝ Արուբաինի աստվածուհու համար զոհաբերվել է մեկ կով և ոչխար։ Հայտնի է նաև, որ Արուբաինին հանդես է եկել, որպես պտղաբերության աստվածուհի։

Սկզբնական շրջանում հետազոտողները կարծում էին, որ Բագբարտուն բոլորովին չի առնչվել ուրարտական դիցարանի հետ և, որ, նա պարզապես Մուսասիր քաղաքի հովանավորն է։ Հետագա ուսումնասիրությունները ցույց տվեցին, որ Բագբարտուն նույն Արուբաինին է՝ Խալդի աստծո կինը։

Շատ հեղինակներ կարծում են, որ աստվածուհին ունի իրանական ծագում։ Այդ մասին առաջին հերթին վկայում է դիցուհու անունը։

## Տես նաև
* Խալդի
* Վանի թագավորության դիցարան
* Վանի թագավորության կրոն

## Ծանոթագրություններ

Կատեգորիա:Վանի թագավորության աստվածուհիներ
ՎԱԶ-2107

**ՎԱԶ-2107 «Ժիգուլի»** (), խորհրդային և ռուսական մեքենա։ III խմբի փոքր դասի կուզով տեսակի սեդան։

## Ստեղծման պատմությունը
ՎԱԶ-2107-ի նման նաև լյուքս-տարբերակ է ՎԱԶ 2105-ը, որը իր հերթին տանում է իր ծագման կողմ Fiat 124: 2002 թվականից մինչև 2012 թվականը ՎԱԶ-2107-ը արտադրվել է Ուկրաինայում (ՈՒազ, ԶԱԶ և Կրազ): 2012 թվականի ապրիլին «Ավտովազ» կոնցեռնը որոշում է կայացրել վերջնականապես դադարեցնել արտադրություն դասական  ՎԱԶ-2107 սեդանի գործարանում։ Այս որոշումը կայացվել է, քանի որ խիստ ընկերությունը չէր կարողանում բավարարել մեքենաների քանակը։  Եգիպտոսում ՎԱԶ-2107-ը պատրաստվում էր մինչև 2014 թվականը։ 2017 թվականի մարտին «Автостат»  վերլուծական գործակալությունը ուսումնասիրություն է կատարել, որի արդյունքներով մարդատար ավտոմեքենաների շարքում առավել հայտնի է դարձել ռուսական սեդան ՎԱԶ-2107-ը։ Այս մոդելը հետազոտության պահին վարել է 1,75 մլն մարդ։

## Փոփոխություն
* ՎԱԶ-2107  (շարժիչը 2103, 1.5 լ, 8 կլ, կարբյուրատոր)։
* ՎԱԶ-21072 (շարժիչ 2105, 1,3 լ, 8 կլ, կարբյուրատոր)։
* ՎԱԶ-21073 (շարժիչը 1.7 լ, 8 կլ, մոնովպրիսկի արտահանման տարբերակն է եվրոպական շուկայի)։
* ՎԱԶ-21074 (շարժիչը 2106, 1,6 լ, 8 կլ, կարբյուրատոր)
* ՎԱԶ-21070 (շարժիչը 2103, 1.5 լ, 8 կլ, կարբյուրատոր)
* ՎԱԶ-2107-20 (շարժիչ 2104, 1.5 լ, 8 կլ, բաժանվում ներարկում, Եվրո-2։
* ՎԱԶ-2107-71 (շարժիչ 1.4 լ, 66 ձիաուժ, շարժիչ 21034-ի բենզինի Ա-76-ի հետ, տարբերակը Չինաստանի համար)։
* ՎԱԶ-21074-20 (շարժիչ 21067-10, 1,6 լ, 8 կլ, բաժանվում ներարկում, Եվրո-2):
* ՎԱԶ-21074-30 (շարժիչ 21067-20, 1,6 լ, 8 կլ, բաժանվում ներարկում, Եվրո-3)։
* ՎԱԶ-210740 (շարժիչ 21067, 1,6 լ, ինժեկտոր, կապ) (2007 թվական)։
* ՎԱԶ-21077 (շարժիչ 2105, 1,3 լ, 8 կլ, կարբյուատոր, արտահանվում է Մեծ Բրիտանիա)։
* ՎԱԶ-21078 (շարժիչը 2106, 1,6 լ, 8 cl, կարբյուրատոր, արտահանվում է Մեծ Բրիտանիա)։
* ՎԱԶ-21079 ( պտտվող մխոց, շարժիչը 1,3 լ, 140 ձիաուժ, որ ի սկզբանե ստեղծվել է ՆԳՆ-ի և ՊԱԿ-ի կարիքների համար ). Տարիների արտադրության, 1986-1991։
* ՎԱԶ-2107-ԶՆԳ (շարժիչ 21213, 1.7 լ, 8 կլ, կենտրոնական ներարկում)։

## Տարբերությունները ավտոմեքենաների վերջին տարիների թողարկման  հետ
Ավտոմեքենաների վերջին տարիների թողարկմանը (մեքենաների պետական վերամշակման ծրագիրը), նպատակ ունենալով առավել նվազեցնել արձակուրդային գները, արտադրվել է առավելագույն արժեզրկմանը տարրերի վերաբերյալ ավելի վաղ ։

## Ավտոսպորտ
thumb|ՎԱԶ 2107Մ

* Այս մեքենան շատ հայտնի է Հունգարիայում, որտեղ արդեն վաղուց դարձել է պաշտամունք։
* 2010-2011թթ. Ռուսաստանի առաջնության ավտոմոբիլային կաբելային ցեղերի թիվ 77 Վլադիսլավի Կուբասով, թիմը։
* 2012 թվականի մրցույթը BATTLE ROBOT CAR Աստրախանում, որտեղ "ՎԱԶ-2107" էր հագեցած հեռակառավարման վահանակներով։

## Ծանոթագրություններ

Կատեգորիա:2000-ականների ավտոմեքենաներ
Վաչե Տաղլյան

**Վաչե Տաղլյան** (), Լիզբոնի գործողությունը իրականացրած հինգ երիտասարդներից մեկը։

## Կենսագրություն
Վաչե Տաղլյան ծնվել է հայրենաշունչ ընտանիքում։ Հայրը եղել է Վաչեի առաջին դաստիարակը, ով նրա մեջ արթնացրել է Հայ Դատի համար պայքարելու սերն ու հայրենասիրությունը։ Հաճախել է թաղամասի ազգային վարժարանը, որտեղ և նրա մեջ ավելի է ամրապնդվել ազգային նկարագիրը։

Վարժարանն ավարտելուց հետո Վաչեն զբաղվել է արհեստով։ Նա բավականին երիտասարդ էր, երբ սկսվեց Լիբանանի Քաղաքացիական պատերազմը։ Պատերազմի ընթացքում Վաչեն ցանկանում էր մասնակցել հայկական թաղամասերի պաշտպանությանը, բայց փոքր տարիքի պատճառով նրան մերժում են։ Սակայն, կարճ ժամանակ անց նրան հաջողվում է մասնակցել։ Դեռևս մանկուց հայրենիքին ծառայելու նրա բաղձանքը այս փոքր աշխատանքով  չէր բավականացնում նրան և նա ցանկանում էր անցնել գաղափարական ճանապարհով գործուն պայքարի։

Նա ասել է. «Ես բնական մահով պիտի չմեռնիմ, զոհը պիտի չըլլամ ճակատագրի խաղերուն։ Ես Հայ Դատի զինուոր եմ։ Կեանքս պիտի զոհեմ այդ ճամբուն վրայ։» 
Վաչեն այս խոսքերը անընդհատ կրկնում էր, բայց իր շրջապատում այս խոսքերը որպես լուրջ որոշում չէին ընդունում։ Վաչեի բոլոր ընկերներն էլ նրա մեջ զվարթ, կատակասեր, կյանքով լի տղա էին տեսնում, ով իր շրջապատում հաճելի մթնոլորտ էր ստեղծում։ Արձակուրդ գնալու պատրվակով Վաչեն տուն է գալիս հուլիսի 18ին և տեղեկացնում, որ 15 օրով մեկնում է Հունաստան։ Դա եղավ նրա վերջին այցելությունը:Վաչե Տաղլյանը մասնակցում է Լիզբոնի գործողությանը և իր ընկերների հետ զոհվում Հայ Դատի միջազգայնացման համար 1983 թվականի հուլիսի 27-ին։

## Ծանոթագրություններ

## Արտաքին հղումներ
* Լիսաբոնյան հնգյակի զոհաբերությանն գերագույն պատգամը 
* Անմահներին նվիրված երգ

Կատեգորիա:1964 ծնունդներ
Կատեգորիա:Հուլիսի 27 մահեր
Կատեգորիա:Հայ մարտիկներ
Սերգի Ռադոնեժցու եկեղեցի (Նովոչերկասկ)

**Սերգի Ռադոնեժցու եկեղեցի** (), ուղղափառ տաճար Ռուսաստանի Ռոստովի մարզի Նովոչերկասկ քաղաքում, ենթարկվում է Նովոչերկասկի գործակալությանը։

## Պատմություն
Նովոչերկասկի սինթետիկ իրերի գործարանի աշխատանքային կոլեկտիվի 1999 թվականի մարտի 10-ի համաժողովում որոշում է ընդունվել գործարանամերձ տարածքում գտնվող քաղաքացիական պաշտպանության անավարտ շինությունները վերակառուցել Ռուս Ուղղափառ եկեղեցու տաճարի՝ նրա նկուղային մասում կառուցելով հակառադիացիոն թաքստոց։ Նույն թվականի հունիսի 3-ին ստեղծվել է հոգաբարձուների խորհուրդ, իսկ տաճարի շինարարության պատասխանատու նշանակվել է քահանա Եվգենի Վալենտինովիչ Մաշտանովը։ 1999 թվականի հունիսի 24-ին Ռոստովի և Նովոչերկասկի արքեպիսկոպոս Պանտելեիմոնի օրհնությամբ տեղի ունեցավ հուշաքարի հիմնարկումը։ Գլխավոր ճարտարապետ Բորիս Ռայչենկովի նախագծով տաճարը ստեղծվել է հնգագմբեթ, նրա հյուսիսային գավթի վերևում՝ երեսունմետրանոց զանգակատուն։

Արդեն շինարարության ընթացքում, 2000 թվականի սկզբից, երբ տարածքը դրա համար դարձավ հարմար, տաճարում սկսեցին կատարվել գովաբանական մաղթանքներ։ 2001 թվականի հունվարի 11-ին օծվել են զանգակատան խաչն ու գմբեթը։ Արարողությունը կատարել է Նովոչերկասկի շրջանի գործակալ ավագ երեց Օլեգ Դոբրինսկին։ Նույն թվականի ապրիլի 10-ին օծվել և տեղադրել են զանգակատան զանգերը, իսկ ապրիլի 17-ին տեղի է ունեցել Սուրբ Համբարձման առաջին աղոթքը։ Հինգ գմբեթների օծումը տեղի է ունեցել 2001 թվականի օգոստոսի 21-ին։ Այն կատարել է Ռոստովի և Նովոչերկասկի արքեպիսկոպոս Պանտելեիմոնը։ Տաճարի առաջին հովիվ 2001 թվականի հոկտեմբերի 10-ին  նշանակվել է քահանա Գեորգի Ժիլինը։ 2002 թվականի Սուրբ Զատկի պատարագի նախօրեին եկեղեցում տեղադրվել է ձուլաքարից պատրաստված և նկարազարդված սրբապատկերներով պատկերակալ։ Տաճարի զանգակատանը տեղադրվել է յոթ զանգ։

2015 թվականին տաճարում դեռևս տարվում էին որմնանկարչական աշխատանքները։ Տաճարին կից գործում են կիրակնօրյա դպրոց, ուղղափառ երիտասարդական ակումբ, ձեռագործության և եկեղեցական երգեցողության խմբակներ, աշխատում է գրադարանը։ Սերգի Ռադոնեժցու տաճարի ծխին է ամրագրված Ռուսական բանակի թիվ 42303 զորամասի հոսպիտալի հոգևոր սնուցումը։

*Տաճարի հասցեն՝*  346416, Ռոստովի մարզ, քաղաք Նովոչերկասկ, Խարկովի խճուղի, 10ա։

## Ծանոթագրություններ

## Արտաքին հղումներ
* Сайт храма
* Новочеркасск. Церковь Сергия Радонежского.
* Приход храма прп. Сергия Радонежского

Կատեգորիա:2001 հիմնադրումներ
Կատեգորիա:Նովոչերկասկի եկեղեցիներ
Ֆրաուենկիրխե

**Ֆրաուենկիրխե** (), պաշտոնական անվանումը` Սուրբ Մարիամ Աստվածածնի տաճար (), Մյունխենի ամենաբարձր տաճարն ու շինությունը։ Դարձել է քաղաքի խորհրդանիշը։ Ֆրաուենկիրխեն Մյունխենի և Ֆրայզինգի արքեպիսկոպոսության մայր տաճարն է։

Շինության երկարությունը 109 մ է, լայնությունը` 40 մ, ծավալը` 200.000 մ³:

## Պատմություն
200px|մինի|ձախից|Տաճարի ինտերիերը մուտքի կողմից. տեսանելի է միայն մեկ պատուհան
200px|մինի|ձախից|«Սատանայի ոտնահետքը»
Գոթիկայի ոճով շինության կառուցումը սկսվել է 1469 թվականին ևավարտվել 1526 թվականին։

Տաճարը տեղավորում էր 20.000 մարդ այն դեպքում, երբ տաճարի կառուցման պահին Մյունխենի բնակչությունը 13.000 մարդ էր։ Ներկայումս տաճարում տեղադրված նստարաններին կարող է նստել մոտ 4.000 մարդ։

Սակայն ներսից տաճարը չի թողնում հսկայական շենքի տպավորություն, քանի որ տանիքը պահող 22 սյուներն ավելի փոքր շինության պատրանք են ստեղծում։

Տաճարի բարձրությունը 100 մ է։ 2004 թվականին անցկացրած հանրաքվեի համաձայն` Մյունխենում ժամանակավորապես արգելվել է կառուցել շինություններ, որոնք կգերազանցեն Ֆրաունկիրխեի բարձրությունը, այսինքն` 100 մ-ը։

Տաճարի հետ կապված են բազմաթիվ լեգենդներ։ Դրանցից մեկի համաձայն` տաճարի ճարտարապետը գործարք է կնքել սատանայի հետ, որպեսզի նա չխանգարի տաճարի շինարարությանը։ Ճարտարապետը սատանային խոստացել էր տաճարում պատուհաններ չկառուցել։ Իսկապես, մի դիտանկյունից նայելիս սյուներն այնպես են թաքցնում լուսամուտների բացվածքները, որ լուսամուտներն ընդհանրապես չեն երևում։ Լեգենդի համաձայն` տաճարում առկա է «սատանայի հետքը»` տղամարդու կոշիկի դաջվածքը սալիկներից մեկին։

Տաճարը գտնվում է քաղաքի գլխավոր հրապարակից` Մարիենպլացից ոչ հեռու։

## Ծանոթագրություններ

## Արտաքին հղումներ
* Պաշտոնական կայք 
* Մյունխենի և Ֆրայզինգի արքեպիսկոպոսություն

Կատեգորիա:Մյունխենի շենքեր և կառույցներ
Կատեգորիա:Մյունխենի տեսարժան վայրեր
Կատեգորիա:Տաճարներ այբբենական կարգով
Հիլդեսհայմ

**Հիլդեսհայմ** (, ), քաղաք Գերմանիայում,  Հիլդեսհայմ շրջանի կենտրոնում։ Գտնվում է 25 կմ հարավ-արևելք ։ Բնակչությունը շուրջ 100 հազար բնակիչ։ Հայտնի է IX դարից։

## Պատմություն
Հիմնադրվել է IX դարի սկզբին։  Մի քանի հարյուրամյակների ընթացքում քաղաքը ղեկավարում էին հոգևորականները, նախքան կառուցվել է քաղաքապետարանը և քաղաքացիները ստացել են որոշակի վարչական ազդեցություն։ 1300 թվականին եպիսկոպոսը ստիպված էր իշխանությունը կիսել քաղաքացիներին, թույլատրելով նրանց ունենալ սեփական քաղաքային իրավունք և սեփական կնիք։

Խիլդեսխայմը խիստ վնասվել է Երկրորդ համաշխարհային պատերազմի արդյունքում` 1945 թվականին, հատկապես մարտի 22-ին։ 1945 թ. քաղաքի կենտրոնը, որը մինչ այդ պահպանվել էր, պարզապես դադարեցրել է իր գոյությունը։

1980 թվականին սկսվեց վերակառուցումը պատմական կենտրոնի։ Որոշ հին շենքեր գլխավոր հրապարակում քանդվել են և փոխարինել պատճենները իրական շինություններից։



 

 

 


¹ մարդահամարի տվյալները

## Տնտեսություն
thumb|Քաղաքապետարանը, գլխավոր մակերես
thumb|Քաղաքապետարանը, գլխավոր մակերես
thumb|Սբ. Միխայիլ տճար
thumb|
thumb|Ամանորյա տոնավաճառ
thumb|Բազիլիկ Սուրբբ Գոդոխարդա

Կորպորացիաները, որոնք գտնվում են Խիլդեսխայմում։

Բոշ, արտադրող ավտոմոբիլային և արդյունաբերական սարքավորումներ։
Տհյուսեմ, լուսամուտի համակարգ։
Կրուպ, ամենամեծ կոնցեռնի արտադրության թերթիկ է չժանգոտվող պողպատից։

## Քաղաքականություն
##### 1803 թվականի քաղաքի քաղաքապետերի ցանկը

## Տրանսպորտ
Խիլդեսխայմնը ունի արդյունավետ տրանսպորտային ենթակառուցվածք, գտնվում է իր տարածաշրջանային կենտրոն երկաթուղու մոտ, ունի նավահանգիստ։

## Քույր քաղաքներ
*  Անգուլեմ, Ֆրանսիա, 1965 թվական
*  Էլ-Մինյա, Եգիպտոս, 1975 թվական
*  Ուէսթոն-սուպեր-Մէր, Միացյալ Թագավորություն, 1983 թվական
*  Պադանգ, Ինդոնեզիա, 1988 թվական
*  Գալլե, Գերմանիա, 1990 թվական
*  Գելանդժիկ, Ռուսաստան, 1992 թվական
*  Պավիա, Իտալիա, 2000 թվական

## Նկարներ

Պատկեր:Hildesheim 1910.jpg|Հիլդեսհայմի պատմական քարտեզ, 1910
Պատկեր:Hildesheim um 1900.jpg|Քաղաքապետարանը, գլխավոր հրապարակ, 1895
Պատկեր:Knochenhaueramtshaus 1900.jpg|Կնոխենհաուսեր-Խորհրդի Գրասենյակ, 1890-1905
Պատկեր:Hildesheim Cathedral.North.Tower.JPG|
Պատկեր:St-andreas.jpg|
Պատկեր:Hildesheim-Kaiserhaus.02.JPG|
Պատկեր:HildesheimBahnhof.jpg|


## Ծանոթագրություններ

## Արտաքին հղումներ
* Պաշտոնական կայք

Կատեգորիա:9-րդ դարի հիմնադրումներ Գերմանիայում
Կատեգորիա:Գերմանիայի քաղաքներ
Բարսելոնայի ծովային թանգարան

**Բարսելոնայի ծովային թանգարան** (), թանգարան Բարսելոնայում, գոթական ոճի կառույց՝ թագավորական Դրասանաս նավաշինարանում, որը XIV դարի ճարտարապետական կառույց է։

## Պատմություն
Թանգարանը հիմնադրվել է 1936 թվականի հոկտեմբերի 23-ին, համաձայն Կատալոնիայի կառավարության հրամանագրի, Բարսելոնայի ծովագնացության դպրոցի նավերի և նավիգացիոն գործիքների մոդելների բազայի վրա։

## Հավաքածու
Թանգարանում ներկայացված են գալյունե կերպարներ, Ամերիկայի հայտնաբերման փաստագրական ապացույցներ, 1493 ատլաս և այլն։ Թանգարանի կարևորագույն ցուցանմուշներից մեկը իսպանական «Real»() մակույկի լրիվ չափի առկայությունն է։ Բացի այդ թանգարանի մուտքի մոտ դուք կարող եք տեսնել մեկ այլ հետաքրքիր սուզանավ՝ «Ictíneo I» (1859), Նարսիս Մոնտուրիոլի հայտնագործությունը։

## Պատկերասրահ

Museu Maritim fg01.jpg|«Real»
Ictineu I Museu Marítim Barcelona.jpg|«Ictíneo I»
Fale - Barcellona - 2.jpg|«Santa Eulàlia»
Drassanes barcelona.jpg


## Տես նաև
* Պորտուլաններ

## Ծանոթագրություններ

## Արտաքին հղումներ
* Թանգարանի պաշտոնական կայքէջ

Կատեգորիա:Բարսելոնայի թանգարաններ
Կատեգորիա:1936 հիմնադրումներ Իսպանիայում
Կատեգորիա:Ծովային թանգարաններ
Կատեգորիա:1936 հիմնադրված թանգարաններ
Պլաս դ'Ալյանս

**Պլաս դ'Ալյանս** (), հրապարակ Ֆրանսիայի Նանսի քաղաքի կենտրոնում։ Գտնվում է հայտնի Պլաս Ստանիսլասի մոտ։

## Պատմություն
Լոթարինգի դուքս Ստանիսլաս Լեշինսկիի հրամանով ֆրանսիացի ճարտարապետ Էմմանուել Էրեն Սան-Ստանիսլասի տարածքում հրապարակ նախագծեց, որը գտնվում է նախկին կոմսության տարածքում։ Տարածքը ուներ քառակուսի ձև, որի վրա գտնվում էին շքեղ առանձնատներ։ 1756 թ.-ին, Ֆրանսիայի թագավոր Լյուդովիկոս 15-րդը և կայսրուհի Մարիա Թերեզան (կինը Ֆրանսիս Ա, կայսեր Սուրբ Հռոմեական կայսրության և նախկին Լորեինի դուքս) ստորագրել են պայմանագիր դաշինք Ֆրանսիայի և Ավստրիայի միջև։ Դրանից կարճ ժամանակ անց, այդ տարածքը վերանվանվեց Պլաս դ'Ալյանս։ Ստանիսլասի հանձնարարությամբ քանդակագործ Պոլ-Լուի Սիֆֆլեն ստեղծեց մի շատրվան այդ դաշինքի պատվին։ 1983 թվականին Պլաս դ'Ալյանսը՝ Պլաս Ստանիսլասի և Պլաս դե լա Կարյերի հետ միասին, որպես միասնական ճարտարապետական համալիր, ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։

## Պատկերասրահ

Nancy, immeuble 2 place d'Alliance.jpg
Nancy, 4 place d'Alliance.jpg
Nancy, 6 place d'Alliance.jpg
F54-NAncy-Hotel-Alsace.jpg


## Տես նաև
* Պլաս Ստանիսլաս
* Պլաս դե լա Կարյեր

## Ծանոթագրություններ

## Արտաքին հղումներ
* La place d'Alliance  sur le site de l'office de tourisme de Nancy.

Կատեգորիա:Համաշխարհային ժառանգություն Ֆրանսիայում
Կատեգորիա:Ֆրանսիայի տեսարժան վայրեր
Քրիստոֆ Մաե

**Քրիստոֆ Մաե** (, ), ֆրանսիացի հեղինակ-կատարող, երգիչ, կոմպոզիտոր և բանաստեղծ։

## Կենսագրություն
Դեռևս վաղ տարիներից Քրիստոֆ Մաեն սկսել է մի շարք երաժշտական գործիքներ նվագել՝ կիթառ, ջութակ և հարվածային գործիքներ։ Ավելի ուշ նրա կուռքերն են դառնում Բոբ Մառլին ու Սթիվի Ուանդերը, որոնցից ներշնչվելով սկսել է հարմոնիկա նվագել։

Տասնութ տարեկան հասակից Քրիստոֆ Մաեն սկսել է փաբերում և զանազան տոներին երգել։ Հիմնականում կատարել է սոուլ, բլյուզ և ռեգգի։ Հայազգի երգչուհի Շերի համերգի ժամանակ երգել է որպես նախապատրաստող երգիչ։ 2005 թվականին Դավ Աթթիան առաջարկել է Քրիստոֆին մասնակցել «Արև արքա» մյուզիքլի քաստինգներին։ Մաեն հաղթահարեց քաստինգներն ու ընտրվեց խաղալու արքայի եղբոր դերը։

### Mon Paradis
«*Mon Paradis»* -ը Քրիստոֆ Մաեի անդրանիկ սոլո ալբոմն է, որը թարգմանաբար նշանակում է «Իմ դրախտը», որը լույս է տեսել 2007 թվականի մարտի 19-ին։ Շնորհիվ 19 марта 2007. Благодаря успеху выпущенных синглов «*On s’attache*, *Parce qu’on sait jamais»*, «*Ca fait mal»* և *«Belle demoiselle»* սինգլների այս ալբոմը ստացավ ադամանդ և վաճառվեց ավելի քան 1 600 000 օրինակով։

Նույն թվականին Քրիստոֆը սկսեց առաջին համերգային շրջագայությունները։ Սկսելով ֆրանսիական փոքր բեմերից Մաեն 2008 թվականին արդեն երգեց փարիզյան «Զենիթ» համերգասրահում։

### On trace la route
Այս սկավառակը լույս է ընծայվել 2010 թվականի մարտի 22-ին, որից առաջ՝ 2009 թվականի նոյեմբերի 27-ին թողարկվեց  «*Dingue Dingue Dingue»* սինգլը։ Հետո թողարկվեցին ևս երեք սինգլներ. փետրվարին՝ «*J’ai laissé»*, մայիսին՝ *«Je me lâche»,*  սեպտեմբերին՝ «*Pourquoi c’est beau»*: 2010 թվականին Քրիստոֆ Մաեն նոր համերգաշար սկսեց հունիսից և հինգ համերգներ տվեց Զենիթում ու Բերսիում։ Տուրնեն շարունակվեց նաև 2011 թվականին, որի ժամանակ ելույթներով հանդես եկավ Շվեյցարիայում և Գերմանիայում։

2010 թվականի նոյեմբերի 8-ին թողարկվեց «On trace la route» ալբոմը, որի մեջ ներառված էին բոնուսային երգեր։

## Սկավառակագրություն
### Ալբոմներ

### Սինգլներ

## Պարգևներ
* **NRJ Music Awards**
** 2007 - Ֆրանսիական տարվա հայտնություն
** 2008 - Ֆրանսիայի լավագույն արտիստ
** 2008 -  «On s’attache» տարվա երգ
** 2009 - Ֆրանսիայի լավագույն արտիստ
** 2009 - «Belle demoiselle» տարվա երգ
** 2013 - NRJ Award of Honor հատուկ մրցանակ
* **Victoires de la musique**
** 2008 - հանդիսատեսի համակրանք մրցանակ
* **World Music Awards**
** 2008 - Ֆրանսիայի լավագույն արտիստ
* **Այլ**
** 2011 - Արվեստի և գրականության ասպետ

## Ծանոթագրություններ

## Արտաքին հղումներ
* Официальный сайт
* 
* 

Կատեգորիա:20-րդ դարի բանաստեղծներ
Կատեգորիա:20-րդ դարի ֆրանսիացիներ
Կատեգորիա:21-րդ դարի երգիչներ
Կատեգորիա:21-րդ դարի կոմպոզիտորներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Բանաստեղծներ այբբենական կարգով
Կատեգորիա:Ֆրանսիացի բանաստեղծներ
Կատեգորիա:Ֆրանսիացի երգիչներ
Կատեգորիա:Ֆրանսիացի կոմպոզիտորներ
Կատեգորիա:Ֆրանսիացի տղամարդ երգիչներ
Աշխարհի ամենաբարձր եկեղեցիների ցանկ

**Աշխարհի ամենաբարձր եկեղեցիների ցանկը** թվարկում է առավել բարձր քրիստոնեական պաշտամունքային կառույցները, մասնավորապես` նրանց գմբեթը կամ զանգակատունը։
## Ցանկ

## Նշումներ

## Հետաքրքիր փաստեր
* XVIII դարում Սուրբ Պետրոսի տաճարը եղել է բարձր փայտե կառույց։
## Ծանոթագրություններ

Կատեգորիա:Եկեղեցիների ցանկեր
Խոսե Մաուրի

**Խոսե Մաուրի** (, ), Արգենտինայում ծնված իտալացի պրոֆեսիոնալ ֆուտբոլիստ։ Ներկայումս հանդես է գալիս իտալական Միլանի կազմում։ Խաղում է կիսապաշտպանի դիրքում։

## Ակումբային կարիերա
### Պարմա
Մաուրին իր պրոֆեսիոնալ դեբյուտը Պարմայի կազմում նշել է 2013 թվականի դեկտեմբերի 3-ին՝ Իտալիայի գավաթի 4-րդ ռաունդի Վարեզեի դեմ խաղում։

2015 թվականի ապրիլի 11-ին Մաուրին խփեց Յուվենտուսի դեմ 1-0 ավարտված խաղի միակ գոլը։ Այդ ժամանակ Պարման գտնվում էր մրցաշարային աղյուսակի վերջին հորիզոնականում, իսկ Յուվենտուսը՝ առաջին։ Նա նկարագրեց այն որպես «իր կյանքի լավագույն օրը»:

### Միլան
2015-2016 մրցաշրջանի սկզբում Մաուրին միացավ Միլանին ազատ գործակալի կարգավիճակով՝ կնքելով 4 տարվա պայմանագիր։ Մաուրին նշեց իր առաջին ամբողջական դեբյուտը դեկտեմբերի 1-ին՝ Իտալիայի գավաթի Կրոտոնեի դեմ խաղում։ Սերիա A-ում իր դեբյուտը նշեց 2016 թվականի մարտի 13-ին՝ Կիևոյի դեմ արտագնա խաղում։

### Էմպոլի
2016 թվականի օգոստոսի 30-ին Մաուրին 1 տարվա վարձավճարով տեղափոխվեց Էմպոլի։

## Միջազգային կարիերա
Քանի որ Մաուրիի տատիկներից մեկը իտալացի էր, նա իրավասու էր խաղալ և՛ Իտալիայի, և՛ Արգենտինայի հավաքականների կազմում։ Չնայած Մաուրին խաղացել էր Իտալիայի երիտասարդական հավաքականների կազմում, նա հրաժարվեց Իտալիայի մինչև 20 տարեկանների ազգային հավաքականի հրավերից՝ սպասելով Արգենտինայի հավաքականի հրավերին։

## Ծանոթագրություններ

## Արտաքին հղումներ
* Մաուրիի պաշտոնական Տվիտերի էջը
* Մաուրին Միլանի պաշտոնական կայքում
* Մաուրին transfermarkt-ում
* Մաուրին WhoScored.com կայքում
* Մաուրին soccerbase.com-ում

Կատեգորիա:Արգենտինացի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Պիրանի ծովային թանգարան

**Սերգեյ Մաշերի անվան  ծովային թանգարան** (), թանգարան, որը գտնվում է Սլովենիայի Պիրան քաղաքում։ Հիմնադրվել է 1954 թվականին՝ որպես Պիրանի քաղաքային թանգարան։ 1967 թվականից կրում է Երկրորդ համաշխարհային պատերազմի հերոս Սերգեյ Մաշերի անունը։

## Հավաքածու
Ցուցադրությունը պատմում է սլովենական ծովագնացության պատմության և հարակից ոլորտների մասին։ Դրա մեջ մտնում են՝
* Գլխավոր ծովային պատմական և գեղարվեստական հավաքածուն ընդգրկում է հնագույն քարտեզներ, տարբեր տիպի նավերի մոդելներ, նավիգացիոն գործիքներ, ծովագնաց նկարիչների նկարներ, նավերի նկարներ և այլն։ Բացի առևտրական նավատորմից հավաքածուն նաև մասամբ պատմում է տարբեր երկրների ռազմածովային նավատորմերի մասին, որի կազմի մեջ դարեր շարունակ ընդգրկված էր ներկայիս Սլովենիայի տարածքը։
* Հնագիտական հավաքածու՝ անդրծովյան առևտրի թեմատիկայով նախապատմական ժամանակներից մինչև միջնադար։
* Հնագիտական բաժինը պարունակում է ցուցանմուշներ նավերի մոդելների և ձկների մշակման մասին։
* Թանգարանի գրադարանը պարունակում է շուրջ 14000 կտոր գիրք, որոնք այստեղ են անցել քաղաքային հին գրադարանից՝ գումարվելով նոր գրքեր։
Թանգարանն ունի երեք մասնաճյուղ՝
* Սեչովելյան աղային լճակներ
* Ազգագրական հուշարձան *«Տոնինա խիշա»*։
* Փողոցային թանգարան Իզոլա քաղաքում։

## Պատկերասրահ

Coppo istra.jpg|Իստրիա թերակղզու քարտեզ, Պիետրո Կոպպոյի աշխատանքը
Kaiser Karl der Sechste, a ship model by Gabriel Gruber, Museum of Piran.jpg|Նավի մոդել «Կարլ VI Կայսր» Գաբրիել Գրուբերայի աշխատանքը
SecovljeSoline4.jpg|
Tonina hiša mlin za olive.JPG|


## Գրականություն
Ivanič Martin. *«Slovenika, slovenska nacionalna enciklopedija»*, Любляна, изд. *Mladinska knjiga*, 2011

## Արտաքին հղումներ
* Pomorski muzej »Sergej Mašera« Piran

Կատեգորիա:1954 հիմնադրումներ Սլովենիայում
Կատեգորիա:1954 հիմնադրված թանգարաններ
Կատեգորիա:Ծովային թանգարաններ
Կատեգորիա:Սլովենիայի թանգարաններ
Կարլ Ռոբի

**Կարլ Ջոզեֆ Ռոբի III** (, ), ամերիկացի լողորդ, Մեխիկոյի Օլիմպիական խաղերի չեմպիոն (1968), 200 մ հեռավորության վրա, բատերֆլայով։

## Գործունեություն
Աշխարհի քառակի ռեկորդակիր է 200 մ բատերֆլայով լողում-2.12,6 (1961), 2.12,4, 2.10,8 (1962), 2.08,2 (1963): Մեխիկոյի (1968 թվական) ամառային խաղերի չեմպիոն՝ 200 մ հեռավորության վրա բատերֆլայով (2.08,7): Տոկիոյի խաղերի արծաթե մեդալակիր է (1964 թվական), միևնույն հեռավորության վրա (2.07,5): 1963 թվականի համաամերիկյան խաղերի հաղթող է՝200 մ բատերֆլայով (2.11,3):

1976 թվականին, նա ընդգրկվել էր լողի համաշխարհային Փառքի սրահում։

## Ծանոթագրություններ

## Արտաքին հղումներ
* http://www.sports-reference.com/olympics/athletes/ro/carl-robie-1.html 
* http://www.swimnews.com/News/view/9081 

Կատեգորիա:1945 ծնունդներ
Կատեգորիա:2011 մահեր
Կատեգորիա:Նոյեմբերի 30 մահեր
Կատեգորիա:Անձինք այբբենական կարգով
Կատեգորիա:Ամերիկացի լողորդներ
Կատեգորիա:Ամերիկացի օլիմպիական չեմպիոններ
Կատեգորիա:Մայիսի 12 ծնունդներ
Կատեգորիա:Միչիգանի համալսարանի շրջանավարտներ
Սան Ջորջո լեռ

**Սան Ջորջո լեռ** (), անտառածածկ լեռ Շվեյցարիայում։ Գտնվում է ծովի մակարդակից 1097 մ բարձրության վրա։ Լեռան ստորոտները ողողում են Լուգանո լճի ջրերը։ Լեռը գտնվում է Տիչինո կանտոնի հարավային մասում, Բրուսինոյի Արսիզիոյի, Ռիվա Սան Վիտալի և Մերիդեի միջև։ Սան Ջորջո լեռը դարձել է ՅՈՒՆԵՍԿՕ-ի Համաշխարհային ժառանգության օբյեկտ 2003 թվականին, քանի որ դա Տրիասի ժամանակաշրջանում ծովային կյանքի լավագույն հայտնի ապացույցն է և հավաքագրում է կյանքի կարևոր մնացորդներ նաև ցամաքում։ Դեռևս 240 միլլիոն տարի առաջ այստեղ մերձարևադարձային կլիմա էր, և լեռան փոխարեն 100 մետր խորությամբ ծով է եղել։ Նրա ջրերում լողացել են նախապատմական սողուններ, ձկներ, փափկամարմիններ, խեցգետնակերպեր։ Արդեն դարեր ի վեր այս գտածոները դարձել են ակտիվ ուսումնասիրության օբյեկտներ, և դեռևս այստեղ շարունակվում են հնագիտական աշխատանքները։ Հիմնականում պեղումներն անցկացնում են Ցյուրիխի և Միլանի հետազոտողները։ Գտածոների հիմնական մասը պահպանվում է Ցյուրիխի Պալեոնտոլոգիական թանգարանում։ Դրանց որոշ մասն էլ պահվում են Մերիդեի Սան Ջորջիոյի Բրածոների թանգարանում։ Վերջինս նախագծել է Տիչինոյի բնակիչ ճարտարապետ Մարիո Բոթթան։
 
Այս պատմական և գիտական արժեք ունեցող լանդշաֆտը հիմք է ծառայել, որպեսզի 2003 թվականին այն ներառվի ՅՈՒՆԵՍԿՕ-ի Համաշխարհային ժառանգության օբյեկտների ցանկում։ 2010 թվականին իտալական Poncione d'Arzo լեռան արևմտյան հատվածը ևս ընդգրկվել է Համաշխարհային ժառանգության ցանկում՝ որպես ընդլայնում։ Սան Ջորջիո լեռը Երկիր մոլորակի երկրաբանական պատմության հիմնական ժամանակաշրջանների ցայտուն օրինակ է։ Բացի դրանից Սան Ջորջիոն հանդիսանում է նաև մարմարի արդյունահանման և բիտումային խեժերի պաշար։

## Ծանոթագրություններ

## Արտաքին հղումներ
* Monte San Giorgio on Hikr
* World Heritage official website

Կատեգորիա:Շվեյցարիայի լեռներ
Կատեգորիա:Համաշխարհային ժառանգություն Շվեյցարիայում
Կատեգորիա:Ալպերի լեռներ
Սուրբ Ալեքսանդրա եկեղեցի (Դոնի Ռոստով)

**Սուրբ Ալեքսանդրա թագուհու անվան եկեղեցի** (), ուղղափառ տաճար Ռուսաստանի Դոնի Ռոստով քաղաքում։ Ալեքսանդրայի եկեղեցին կառուցվել է 1904 թվականին Նոր Նախիջևան քաղաքում (այժմ` Դոնի Ռոստովի Պրոլետարական շրջանի կազմում)։ Տաճարի նախագծի հեղինակը ճարտարապետ Վ. Վ. Պոպովն էր։ Գլխավոր խորանն օծված է հանուն Սուրբ Ալեքսանդրա թագուհու, հյուսիսայինը` հանուն Սուրբ Ալեքսանդր Նևսկու։ Սուրբ Ալեքսանդրա եկեղեցին ունի մշակութային ժառանգության տարածաշրջանային նշանակության օբյեկտի կարգավիճակ։

## Պատմություն
Սուրբ Ալեքսանդրա թագուհու անվան եկեղեցին կառուցվել է 1904 թվականին Նոր Նախիջևանի ուղղափառ գերեզմանոցում` փայտե մատուռի փոխարեն։ Այդ պատճառով տաճարի չափերը համեմատաբար փոքր են` մոտավորապես 18×13 մ։ Ճարտարապետ Վ. Վ. Պոպովը տաճարը կառուցել է ռուսական ոճով։ 1910 թվականին եկեղեցուն կցակառուցվել է վրանատիպ վերնամասով զանգակատուն։ 1920-ական թվականներին արևմուտքից կցակառուցվել է գավիթ։ Սուրբ Ալեքսանդրա թագուհու անվան տաճարը նախկինում ամրակցված էր Սոֆիայի եկեղեցուն, որը չի պահպանվել։ Քաղաքի նացիստական օկուպացիայի ժամանակ գերեզմանատանը, Ալեքսանդրիայի եկեղեցու մոտ, թաղում էին զոհված ուղղափառ ռումինացի զինվորներին։ 1955 թվականին տաճարի հյուսիսային կողմից ստեղծվել է կողմնասեղան հանուն Սուրբ բարեպաշտ իշխան Ալեքսանդր Նևսկու` ի հիշատակ Նոր Նախիջևանի քանդված Ալեքսանդր Նևսկի եկեղեցու։ Ռուսիայի մկրտության 1000-ամյակի առթիվ գմբեթն ու վրանը ոսկեզօծվել են։

Սուրբ Ալեքսանդրա եկեղեցուն կից գործում է կիրակնօրյա դպրոց։ 2002 թվականին տաճարին կից ստեղծվել է Ալեքսանդր Նևսկի տաճարում ծառայած երեց Յոհան Դոմովսկոյի անկյուն-թանգարանը։

## Պատկերասրահ

Свято-Александрийский храм 3.JPG
Свято-Александрийский храм.JPG
Свято-Александрийский храм 4.JPG


## Ծանոթագրություններ

Կատեգորիա:1904 հիմնադրումներ Ռուսաստանում
Կատեգորիա:Դոնի Ռոստովի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ռուսաստանի մշակութային ժառանգություն
Անդրեա Կոնտի

**Անդրեա Կոնտի** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Միլանի կազմում։ Խաղում է աջ պաշտպանի դիրքում։

## Ակումբային կարիերա
### Ատալանտա
2002 թվականին Կոնտին հաջողությամբ անցավ փորձաշրջանը Միլանի ակադեմիայում Լեքոյում, Լոմբարդիա, բայց հրաժարվեց միանալ ակումբին, որովհետև նա չհավանեց ակադեմիայի մարզվելու կենտրոնը Լինատեում (կամ ուղղակի այն հեռու էր իր ապրելավայրից)։ Նա նաև առաջարկ ստացավ Ինտերից, սակայն միացավ Ատալանտային, որտեղ 1 տասնամյակից ավել խաղաց այնպիսի ֆուտբոլիստների հետ, ինչպիսիք էին Մատիա Կալդարան և Ռոբերտո Գալյարդինին։

2013 թվականի հուլիսին Կոնտին վարձավճարով տեղափոխվեց Սերիա C-ում հանդես եկող Պերուջա։ Իր պրոֆեսիոնալ դեբյուտը նշեց 2013 թվականի օգոստոսի 4-ին՝ Իտալիայի գավաթի Սավոնայի դեմ խաղում։ Ավելի ուշ այդ ամսում նա անցկացրեց իր առաջին հանդիպումը առաջնությունում՝ դուրս գալով խաղադաշտ Նոչերինայի դեմ խաղում։ Այս մրցաշրջանում Կոնտին անցկացրեց 16 խաղ առաջնությունում՝ օգնելով Պերուջային դուրս գալ Սերիա B:

2014 թվականի հուլիսի 10-ին Կոնտին 1 տարվա վարձավճարով տեղափոխվեց այդ ժամանակ Սերիա B-ում հանդես եկող Վիրտուս Լանչանո։ Կոնտին անցկացրեց 24 խաղ, իսկ նրա թիմը զբաղեցրեց 14-րդ տեղը։ 2015 թվականի ամռանը նա վերադարձավ Ատալանտա և հայտավորվեց թիմի հիմնական կազմում հաջորդ Սերիա A-ի մրցաշրջանի համար։

2015 թվականի սեպտեմբերի 30-ին Կոնտին նոր պայմանագիր կնքեց Ատալանտայի հետ՝ նախատեսված մինչև 2019 թվականը։ Ակումբում իր դեբյուտը նշեց դեկտեմբերի 2-ին՝ Իտալիայի գավաթի Ուդինեզեի դեմ խաղում։ Իր դեբյուտը Սերիա A-ում նշեց 2016 թվականի հունվարի 6-ին՝ նույն մրցակցի դեմ խաղում։ Կոնտին իր առաջին գոլը առաջնությունում խփեց փետրվարի 3-ին՝ Վերոնայի դեմ խաղում։

2016-2017 մրցաշրջանում Կոնտին դարձավ 8 գոլի հեղինակ 32 խաղերում՝ սահմանելով նոր սեփական ռեկորդ։ Նրա հիմնական խաղային դիրքը աջ եզրային պաշտպանն էր՝ 3–4–3 մարտավարությունում։

### Միլան
2017 թվականի հուլիսի 7-ին Կոնտին միացավ Միլանին։ Ատալանտան նրա տրանսֆերի համար ստացավ 24 միլիոն եվրո և Մատեո Պեսինայի տրանսֆերը։

## Միջազգային կարիերա
2015 թվականի օգոստոսի 12-ին Կոնտին նշեց իր դեբյուտը Իտալիայի մինչև 21 տարեկանների հավաքականի կազմում՝ Հունգարիայի մինչև 21 տարեկանների հավաքականի դեմ խաղում։

2017 թվականի հունիսին Իտալիայի մինչև 21 տարեկանների հավաքականի կազմում Կոնտին մասնակցեց Եվրոպայի առաջնությանը։

## Կարիերայի վիճակագրություն
### Ակումբային վիճակագրություն
*2017 թվականի հուլիսի 14-ի դրությամբ*

## Ծանոթագրություններ

## Արտաքին հղումներ
* Կոնտիի պաշտոնական Ինստագրամի էջը
* Կոնտին transfermarkt-ում
* Կոնտին WhoScored.com կայքում

Կատեգորիա:Ատալանտայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Պերուջայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Պարմայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Վիրտուս Լանչանոյի ֆուտբոլիստներ
Ալեքսանդր Նևսկի եկեղեցի (Նոր Նախիջևան)

**Հանուն Սուրբ բարեպաշտ իշխան Ալեքսանդր Նևսկու եկեղեցի** (), ուղղափառ տաճար, որը կառուցվել է 1896 թվականին Ռուսաստանի Նոր Նախիջևան քաղաքում (այժմ` Ռոստովի մարզի Դոնի Ռոստով քաղաքի Պրոլետարական շրջանի կազմում)։ Քանդվել է 1937 թվականին։

## Պատմություն
ձախից|մինի|Տոլստոյի հրապարակը և եկեղեցին (աջից)
Ալեքսանդր Նևսկի տաճարը կառուցվել է Նոր Նախիջևանում 1896 թվականին։ Կառուցման համար միջոցներ է նվիրաբերել վաճառական Ի. Ս. Շուշպանովը։ Տաճարի կառուցումը նվիրված է եղել Նևայի ճակատամարտի 650-ամյակին։ Այդ ճակատամարտում Ալեքսանդր Նևսկին հաղթանակ է տարել շվեդների հանդեպ։ Տաճարը գտնվել է Ոստիկանական հրապարակում (այժմ` Տոլստոյի հրապարակ)` 2-րդ Սոբորնայա փողոցի (այժմ` Երևանի փողոց) անկյունում։

Տաճարն ուներ երեք գմբեթ և շղեք զարդարանք։ Գավթի վերևում կառուցված էր բարձր երկհարկանի զանգակատուն (ավելի քան 28 մետր բարձրությամբ)։ Տաճարը կառուցված էր նեոռենեսանսի ոգով։ Տաճարի չափերը եղել են 21×12 սաժեն (մոտ 45×25 մետր)։ Տաճարի գլխավոր խորանը օծված էր հանուն Ալեքսանդր Նևսկու, երկրորդը` ի պատիվ Աստվածածնի մոր` Սուրբ Աննայի։

1900 թվականին տաճարի մոտ բացվել է եկեղեցական-ծխական դպրոց։ Ալեքսանդր Նևսկի եկեղեցու հովիվ երկար ժամանակ եղել է նախիջևանյան հայտնի քահանա Յոհան Դոմովսկոյը։

1920-ական թվականներին վանքը հանձնվել է նորոգչականների շարժմանը։ 1937 թվականին տաճարը փակվել է և քանդվել։ Այժմ նրա տեղում վեցհարկանի բնակելի շենք է (Տոլստոյի հրապարակ, 9)։

1942 թվականին, Դոնի Ռոստովի նացիստական օկուպացիայի ժամանակ, Ալեքսանդր Նևսկի տաճարի ծխական համայնքը վերսկսել է ժամերգությունները։ Այն սկզբում տեղավորված է եղել 29-րդ գծի թիվ 6 տանը։ Այնուհետև արարողակարգերի համար հարմարեցվել է տաճարի նախկին եկեղեցական-ծխական դպրոցի շենքը, տանիքին ավելացվել են գմբեթներ։ Քաղաքի ազատագրումից հետո շենքը համայնքին հանձնվել է վարձակալությամբ։ 1955 թվականին աղոթատունը փակվել է, իսկ եկեղեցական կայքը տեղափոխվել է Սուրբ Ալեքսանդրա եկեղեցու Ալեքսանդր Նևսկի կցասեղան։

## Պատկերասրահ

Нахичевань на Дону Вид на центр города.jpg|Նոր Նախիջևանի կենտրոնի տեսարանը և Ալեքսանդր Նևսկի տաճարը
Нахичевань-на-Дону. Церковь Александра Невского.jpg|Ալեքսանդր Նևսկի տաճարը (1916 թվական)
Улица Александра III.jpg|1900-1917 թվականներ


## Ծանոթագրություններ

Կատեգորիա:1896 հիմնադրումներ Ռուսաստանում
Կատեգորիա:Դոնի Ռոստովի վանքեր և եկեղեցիներ
Կատեգորիա:Եկեղեցիներ այբբենական կարգով
Սուրբ Երրորդություն եկեղեցի (Դոնի Ռոստով)

**Սուրբ Երրորդություն եկեղեցի** (), ուղղափառ եկեղեցի Ռուս Ուղղափառ եկեղեցու Մոսկվայի Պատրիարքարանի Ռոստովի և Նովոչերկասկի թեմի Հյուսիսային գործակալությունում։ Գտնվում է Դոնի Ռոստովի Երկաթուղային շրջանում, Մեժդունարոդնայա, 7ա հասցեում։

## Պատմություն
XVIII դարում ժամանակակից Երկաթուղային շրջանի տեղում, որտեղ գտնվում է Սուրբ Երրորդություն եկեղեցին, կար Գնիլովսկայա անունով գյուղ (ստանիցա)։ Նրա բնակիչների համար ամենամոտ մատուռը (հանուն Ռոստովի միտրոպոլիտ Դիմիտրի Ռոստովցու) հարևանությամբ գտնվող Դմիտրի Ռոստովցու ամրոցում էր։ Քանի որ եղանակային վատ պայմանների և Տեմեռնիկ գետի հեղեղումների ժամանակ բնակիչները դժվարությամբ էին հասնում Դիմիտրիևյան եկեղեցուն, նրանք խնդրեցին ինժեներ Ռիգելմանին իրենց համար կառուցել մատուռ` նրան տրամադրելով Դիմիտրիևյան եկեղեցու քահանաներից մեկին։

Խնդրանքը բավարարվեց, և Գնիլովսկայա գյուղում 1765 թվականին հայտնվեց առաջին փայտե մատուռը, որն օծվեց Սուրբ Կենսաստեղծ Երրորդության անունով։ Արարողակարգերի համար կայքը տեղափոխվել է Դիմիտրիևյան եկեղեցուց։ Գնիլովցիները ստացան նաև առանձին քահանա` Իվան Կալոշինին։ 1784 թվականին մատուռի տեղում հիմնադրվեց Սուրբ Երրորդություն փայտե եկեղեցին։ Նոր տաճարն օծվեց 1785 թվականի հուլիսի 27-ին։ Եկեղեցական կղերն այն ժամանակ կազմում էին քահանա Մարտին Պետրովը և սարկավագ Պյոտր Պետրովը։ Եկեղեցին գտնվում էր Տրոիցկայա զառիթափում (այժմ` Ռելիեֆնայա փողոց)։ 70 տարում փայտե շինությունը բավականին խարխլվել էր, և 1855 թվականին նույն տեղում կառուցվեց երկհարկանի զանգակատնով քարե տաճար։

1930-ական թվականներին տաճարն ավերվեց։ 1955 թվականին նրա ավերակների վրա կառուցվեցին բարաքներ գետայինների համար։ 1995 թվականին նախկին եկեղեցու տարածքում հաջողվեց կառուցել մատուռ, որը հետագայում վերափոխեցին ոչ մեծ տաճարի։ Սուրբ Երրորդություն տաճարի վերաստեղծումը սկզբնական տեսքով սկսվել է 2001 թվականին, իսկ 2003 թվականին այնտեղ սկսել են անցկացվել կանոնավոր ժամերգություներ։ 2005 թվականի Սուրբ Երրորդության տոնին կայացել է առաջին պատարագը, որին ներկա են եղել բազմաթիվ հավատացյալներ։

## Ծանոթագրություններ

Կատեգորիա:2004 հիմնադրումներ
Կատեգորիա:Դոնի Ռոստովի վանքեր և եկեղեցիներ
Կատեգորիա:Եկեղեցիներ այբբենական կարգով